**2 тур 2016-2017г.**

**5 - 8 кластарөсөн интернет-олимпиада һорауҙары**

1. Текст.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.****Уның*** *майҙаны 70 мең гектарҙан ашыу.* ***Бында*** *һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.****Унда****эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар* ***бында****йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***1.Өфө – Башҡортостандың баш ҡалаһы****.6.Беҙҙең райондан Өфөгә поезд, самолет һәм пароход менән барып була. 3.Уның урамдары киң, оҙон һәм матур. 5.Күп ерҙәрҙән автобус менән киләләр. 2. Өфөлә төрлө заводтар һәм фабрикалар күп.4.Өфөнө ике яҡлап уратып Ағиҙел йылғаһы аға.*

1. **Публицистик стиль.**

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*а)Йәштәш- ҡорҙаш,****тиҫтер(доминантаһы)****,тиң,тиң-тош.*

*б)Ҡолау-ҡолапкитеү,тәкмәсләп(тәмкеп)китеү,барып төшөү,ауыу,****йығылыу(доминантаһы)***

 *в)Яратыу- яратып йөрөү,һөйөү,оҡшатыу,яҡын күреү,****ғашиҡ булыу(доминантаһы)****,ғашиҡ тотоу,күҙ төшөү.*

*)Ваҡыт-мәл,саҡ,миҙгел,****заман(доминантаһы),****дәүер,эпоха.*

*д) матур-* ***һылыу(доминан.)****,гүзәл,сибәр,нәфис,зифа,һомғол,һоҡланғыс,нәзәкәтле.*

*е)матур-килешле,килбәтле,килешеп торған,үлсәп теккән кеүек.*

*Сабый-йәш бал****а****,бәләкәй бала,бәпәй,****бәпес.(доминантаһы),***

1. Рус телендә бирелгән фразеологизмдарҙың башҡорт телендәге парҙарын тап:

***Два сапога пара****-Икеһе бер ҡалып,ишәй менән ҡушай,силәгенә күрә ҡапҡасы.*

***Душа нараспашку****-Асыҡ күңелле,ябай,бер ҡатлы.*

***Глаза на мокром месте****-Күҙе инешле урынға тура килгән.Серек сабата.Серек күкәй.Һытыҡ күҙ, бәлеш ауыҙ.*

***Сыграть в ящик****-Вафат булыу.Аяҡ һуҙыу.Гүргә инеү.Теге донъяға китеү.Мәңгелеккә китеү.Ата-бабалар янына китеү.*

***Кот наплакал****-бик аҙ,тырнаҡ осондай ғына.*

***Бить баклуши****-Ел ҡыуыу.Эт һуғарыу.Йөн тибеү.*

***Пристал как банный лист****-Һырҙан(дегәнәк) кеүек йәбешкән.Һағыҙаҡ кеүек, талпандай.*

***Водить за нос****-Төп башына ултыртыу.Тишек кәмәгә ултыртыу.Кәкере ҡайынға терәү.Танау осонда йөрөтөү*

***Выеденного яйца не стоит****-Һуҡыр бер тин дә тормай.Кәрәге бер тин, Кәрәге бар ине.*

***На душе кошкискребут****.Йәнде бесәйҙәр тырнай.Урын таба алмай.Йәнем сығып бара*

1. Бирелгән фразеологик берәмектәрҙең мәғәнәләрен аңлатығыҙ:

***Алты барып йәйәү ҡайтҡан****-буш,маҡсатҡа ирешмәй ҡайтыу,* ***тиккә(тикәйгә) йөрөгән,***

***борсаҡ сәсә****-алдай,шыттыра,юҡты һөйләй, ҡоро йылғанан ағыҙа*

***тирмән****е* ***шәп тарта****-күп ашай, аппетиты шәп,*

***теш ҡайрау****-янау,ҡурҡытыу,*

***ҡойороҡ болғау****-ялағайланыу,юхаланыу,*

***мамай заманында****-бик борон,элек,ахыры заманда*

***дөйә ҡойроғо ергә еткәс****-бер ваҡытта ла булмаҫ,ҡыҙыл ҡар яуғас.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

*Асыҡ* ***ижек бо-рон-ғо****, тһ-тһт-тһ.*

*Ябыҡ ижек,****а-рыҫ-лан****,бер һуҙынҡынан трған ижек,һ-тһт-тһт. Ҡапланған ижек* ***ет-меш,****һт-тһт.*

 *Ҡапланған ижек* ***мө-хәб-бәт,****тһ-тһт-тһт****.***

 *Ҡапланған ижек* ***ҡур-ҡаҡ****,тһт-тһт.*

*Ҡапланмаған ижек* ***ал-маш-сы****,һт-тһт-тһ.*

1. ***Ҡара диңгеҙ*** *һүҙенең яһалышын аңлатып яҙырға? Лексик-семантик юл менән яһалған.Йәнәшәлек юлы менән яһалған( сифат һәм исем) Һүҙбәйләнештәрҙең лексемалашыуы.Төп компоненты исемдән торған һүҙбәйләнештәр нигеҙендә яһалған теркәлмә* ***ҡушма исемдәр****,ҡағиҙә булараҡ,төрлө өлкәләргә ҡараған махсус атамаларҙы белдереп йөрөйҙәр.*
2. ***Юлдаш, ҡурайсы һүҙҙәренең ялғау төрөн билдәләгеҙ?Яһаусы ялғауҙар ҡушылып яңы һүҙҙәр яһалған.***
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми*

*Ижтимағи һәм шәхси тормошта бергә эшләү, йәшәү йәки туғанлыҡ –ҡәрҙәшлеккә бәйле сифаты яғынан бер төрлө булмаған шәхестәрҙе бер төркөмгә йыйыуҙы белдергән коллектив ( төркөмлө) күплек формаһы.*

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар***. Билдәһеҙ төшөм килештә**.
2. ***Тәү****әккәл таш ярыр, булдыҡһыҙ баш ярыр.* **Сифаттан.**
3. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?(эйәлек һәм төшөм килештә)***
4. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған….****Уға****-зат алмашы,төбәү килештә,****ошо****-күрһәтеү алмашы,****һәр****- билдәләү алмашы.*
5. Ҡылымдарҙың яһалышын билдәләгеҙ: *ауыҙ ит,(төп килештәге исем ҡылым) күңел ас, ҡаршы ал, хәл йый.****Ҡушма ҡылымдар*** *лексик-семантик юл менән яһалғандар.(Лексемалаштырыу) ауыҙ ит, ҡаршы ал-актив эш башҡарыуҙы белдерә. хәл йый, күңел ас - хәл-торошто белдерә*
6. *Исемеңде ташҡа яҙма, ил йөрәгенә яҙ* (Мәҡәл).Бойороҡ һөйләм.
7. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным****(төп килеш,эйә) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем****(төп килеш, эйә)минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең* ***әсәйем(төп килеш,эйә)****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин* ***Тыуған илкәйемдең(эйәлек килеш,аныҡлаусы)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан(сығанаҡ килеш, тултырыусы) йөрәккәйемә*** *ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз* ***тыуған яҡтарым****?!****(Өндәш һүҙ)****Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы ))* **Лексик-грамматик омонимдар(омоформалар).**Һүҙ мәғәнәләренең яҡынлығы нәтижәһендә яһалған.
2. Антоним, синоним, омоним һүҙлектәре ниндәй төркөмгә ҡарай?**Лексикологияға ҡарай**.